Kongresê Qanûna Demkî ya Lêçûnan Pejirand ku Hikûmeta Federal Neyê Girtin
Civata Senatoran ya Kongresa Amerîka biryar hember 28 dengan bi 69 dengan pejirand.
Civata Senatorên Kongresa Amerîka qanûnekî demkî ya lêçûnan wek tedbîr pejirand ku girtina kiryarên federalî bo demek kurt radiwestîne û heya 18'ê Sibatê de hikûmeta federal fînanse dike. Ev biryara demkî ya lêçûnan divê ji hêla Serok Joe Biden ve were îmza kirin. Rêberên kongresê di serê sibeha roja Pencşemê ragihandin ku ew di dawîyê de ser qanûna demkî ya ku kiryar û lêçûnên heyî yên hikûmetê bo 11 hefteyên din rêve bibe. Hevdem, wan dan zanîn ku wan bo alîkarîya derxistinên ji Afganistanê 7 milyon dolarên din jî pejirandine. Qanûna demkî ya lêçûnan pêşî li Civata Nûneran ya Kongresa Amerîka ya bi pêşengîya Demokratan de hember 212 dengan bi 221 dengan ber 212 dengan hate pejirand. Piştî ku Civata Nûneran qanûnademkî pejirand, senatoran dîyar kir ku wan bo dengdaneke demûdest lihev kirine. “ Ez kêfxweş im ku di dawîyê de, hişmendîya aqilane bi ser ket. Hikûmet dê vekirî bimîne û ez spasîya endamên vê civatê dikim jiber ku girtineke ne pêwîst û biha asteng kirin,“ Rêberê piranîya Cıvata Senatoran yê Chuck Schumer yê Demokrat got. Rêberîya Komarî ji endamên daxwaz kir ku dengên neyînî bi kar bînin. Tenê Adam Kinzinger yê endamê civata nûneran yê Komarî bo pejirandina biryarê erenî deng da. Civata Senatoran ya Kongresa Amerîka qanûn hember 28 dengan bi 69 dengan pejirand. Serok Joe Biden, berîya dengdanê dîyar kir ku wî bi serokên Civata Senatoran re axifîye û wî tirsa girtina hikûmetê kêm kiriye. Ew mînaka herî dawî ya ser fonên hikûmetê bû ku di bîst salên borî de bûye sedema gelek girtinên kiryarên hikûmetê yên qismî û biha. Di dîroka Amerîka de girtina herî dirêj di dema Serok Donald Trump de pêk hat - 35 rojên ku di Rêbendan 2019'an destpê kir- dema ku Demokratan pejirandina leçûnên çêkirina dîwarê ser sînorê Amerîka û Meksîka red kiribû.